Lempeä ja kriittinen kuvataidekasvatus yhteiskunnallisena toimijana

LOPPURAPORTTI JA REFLEKTIO

Arvosanat 4 ja 5 edellyttävät lähteisiin viittaamista.

Huomioi, että kurssin aikana on itsenäistä suorittamista 87 tuntia ja lukemistoon perehtyminen, loppuraportti ja taideteko muodostavat sen. Arvioi siis loppuraportin pituus suhteessa siihen. Suositeltava mitta noin 3-5 sivua.

* Otteesi voi olla päiväkirjamainen, mutta mukana on hyvä olla reflektointia ja pohdintaa siitä, mitä ajatuksia kurssin lukemisto, luennot, keskustelut, työskentely ja Teemu Lehmusruusun vierailu ovat tuoneet mukanaan.
* Liitä mukaan kerrontaa taideteosta: miksi teit, mitä tavoittelit, mitä ajattelit, mitä koit.
* Voit kommentoida myös pieniä tehtävänantoja, joita tehtiin tuntien aikana.
* Voit pohtia, kuinka kurssin rakenteelliset toteutukset tukivat kurssin lempeään ja kriittisen pedagogiikkaan orientoivuutta.
* Millaisia ajatuksia heräsi suhteessa omaan kuvataidekasvatusajatteluusi: olettamiin, odotuksiin, toiveisiin, haasteisiin ja mahdollisuuksiin? Ristiriitaisuuksia? Vahvistumisia?

**Loppuraportin viimeinen palautuspäivä on 7.6.**

Arviointiperusteet:

Pohtivan otteen näkyminen.

Laajuuden tarkoituksenmukaisuus suhteessa käytössä olleeseen aikaan.

Omakohtaisuuden ilmeneminen.

Lähteiden käytön ja kurssin sisältöjen reflektointi suhteessa omiin ajatuksiin.

Voit myös itse määritellä arviointiperusteen: mikä sinusta olisi tärkeää huomioida arvioidessa. Pyritkö harjoittelemaan lähteiden käytöllistä vuoropuhelua vai haluatko mieluummin painottaa perusteellista pohdintaa työskentelyprosessin suhteen? Mitä itse pidit tärkeänä kurssin opiskelussa ja haluatko tuoda sen esiin?